21 Нови 13 13 Капитал Facebook Twitter COVID-19
10 май 2013 15:15 3371 прочитания
"Днес, за 15-ти път от началото на месец април 2013 г. е издадено ограничително разпореждане на ЕСО ЕАД към електроразпределителните дружества и производителите на енергия от възобновяеми източници", сигнализират в съобщение до медиите от Българската фотоволтаична асоциация (БФА). Според организацията разпореждането за ограничаване работата на зелените централи е незаконно, липсва и информация кои точно производители са ограничавани, в каква степен, по какъв график и по какви правила се преценява необходимостта да бъде ограничавана една или друга централа.
"Вятърните и слънчевите централи произвеждат само 6% от електроенергията в страната", припомнят от асоциацията и добавят, че въпреки прилаганите незаконни ограничителни мерки срещу екологичните централи, потребителите на електроенергия ще получат същата фактура в края на месеца със същия процент зелена добавка.
Според разчетите на Българската фотоволтаична асоциация ограничаването с 40% на работата на зелените централи и прилаганата "цена достъп" отнемат 64% от приходите на производителите на енергия от възобновяеми източници, обричат на фалит над 1600 български малки и средни фирми и правят 23 хиляди души безработни. При спиране на обслужването на кредитите за централите, които са над 2,8 милиарда лева, се създава и заплаха за банковата система, смятат от асоциацията.
"Реалните проблеми в българската енергетика не са в сектора на екологичните централи - те са изградени с частни капитали при ясна законова рамка, не са и само в електроразпределителните предприятия. Истинските проблеми се крият в неефективното и непрозрачно управление на енергетиката, където се генерират милиардни разходи, които не се показват във фактурата за потребление на електроенергия", се посочва още в съобщението.
БФА настоява да бъдат публикувани всички разходи на държавните дружества в енергетиката и кредитите, които обслужват, да бъде обяснено колко ще се плаща от 2013 г. за парникови емисии, да се публикуват приходите от производство на електрическа енергия на топлофикационните дружества, да се покажат договорите за ремонти и доставки в АЕЦ "Козлодуй" и в конвенционалните централи.
възобновяеми източници електрическа енергия потребление на електроенергия електроенергия зелена енергия
ВЕИ асоциация поиска намесата на премиера заради спирането на зелените централи
pzashev 15:31, 10 май 13, Неутрално
Корупция!? В България управлявана от ГЕРБ!? :-) Не може да бъде! :-)
superbg 15:35, 10 май 13, Неутрално
Ами те тъкмо от нея се възползваха за да се намърдат в тази сигурна хранилка.
Сега се оплакват от нея.
Ако не бяхте толкова алчни можеше и да не страдате толкова.
The.Teacher 15:38, 10 май 13, Неутрално
"БФА настоява" ...
А аз настоявам, така и така този ток от ВЕИ се произвежда и съответно не се съхранява и се губи, да се създаде енергийна борса за тази енергия и тя да се продава там на пазарни цени или да се изнася. Какъв е смисълът от толкова инвестиции, кредити, огромни субсидирани цени, и половината енергия да заминава в канала?
telqk 15:55, 10 май 13, Неутрално
Крайно време е да им се отнемат държавно гарантираните цени. Толкова много лицензирани търговци на ел.енергия има. Що не си намерят купувачи кво му плащат 800лв за 1 МВЧ.
mitzo 16:36, 10 май 13, Неутрално
Ограничаването на работата на зелените централи обричало хора на глад. А защо преди да теглите кредити и да се наредите на хранилката поне малко не проучихте тенденциите и нуждите от ел. енергия в България? Страна, в която няма тежка промишленост, с намаляващо и бедно население, с видими климатични промени, водещи до затопляне и т.н. Защо държавата не анализира нуждата от зелена енергия с цел плавното изпълнение на квотите до 2020 г., а се напускаха зелени централи на килограм? Защо? Сигурно защото е келепир. А Бай Ганьо надуши ли келепира хуква да го гони като луд. Не обвинявайте никого дами и господа със зелените централи. Да сте мислили, когато е трябвало. Никой за нищо не ви е длъжен.
svetlin3 16:36, 10 май 13, Гневно
Трябва моментално да се преразгледат договорите на тези компании с държавата, като цената се намали поне четворно. Министърът, който позволи тази свинщина, трябва да бъде осъден за престъпление срещу държавата и да не излезе до края на живота си от кауша.
ПАВЛА 16:38, 10 май 13, Любопитно
Кокала ли им се видя малък, та се разлаяха?
Югозомби. Безсрочен бан след модераторски произвол 16:51, 10 май 13, Любопитно
http://pressadaily.bg/publication/12303-pari-za-pensii-krepqt-zelenite-proekti-na-prokopiew/
victor2 16:59, 10 май 13, Неутрално
Специално фотоволтаиците трябва да намалят денонощието от 37часа до реалните няколко слънчеви часове в които могат да произвеждат енергия. Да не препродават получената енергия.Наистина и те от това беззаконие са се домогнали до лесни печалби и сега бумеранга се завръща.
pzashev 18:32, 10 май 13, Неутрално
До коментар [#2] от "superbg": Абсолютно верно! И сега изведнъж "ауууу, госпожо, ама тука има корупция!" :-)
Тоя модел с алтернативната енергия го взехме от Германия. Те и там сега държавата се чуди как и кой да плати накрая сметката. У нас с допълнителен плюс: всички онези "за нашите" варианти и пишман бизнесмени, които решиха, че ето я на, моята Бонанза.